Кху деношкахь Францерчу Страсбургехь конференци хилира Барт-Маршо цIе йолчу цхьаьнатохаралло кечйина йолу. Цуьнан Iалашо яра Европерчу нохчийн Гулам (ассамблей) кхоллар. Франце баьхкира Малхбузерчу ерриг а пачхьалкхашкара ала мегар долуш нохчийн юкъараллийн векалш. Страсбургехь церан цхьаъ доло сихха барт ца хиллехь а, цу форумо гойту цу агIор болх болабелла хилар.